Diari Oficial de la Generalitat Valenciana


Sumari del DOGV 7530, del 21-05-2015 (2015/4429)

Notificació de la sentència dictada en el procediment de la pàtria potestat número 8/2015.
------------------------------------------------------------------------------------------

### Dades del document

Número de DOGV
:   7530

Data del DOGV
:   21-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4429


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de la pàtria potestat número 8/2015.   
 [2015/4429]  
En este procediment de pàtria potestat número 8/2015, seguit a instàncies de Eyisla Isabel Franco López contra Gustavo Aquiles González s'ha dictat la sentència que literalment diu:  
  
«Jutjat de Violència sobre la Dona número 1 de Gandia.  
Procediment: família. Pàtria potestat 000008/0532-PJ  
De: Eyisla Isabel Franco López.  
Procurador: Joaquín Manuel Villaescusa Soler.  
Lletrada: Raquel Gimeno Seguer.  
Contra: Gustavo Aquiles González, rebel.  
Ministeri fiscal: Enrique García Roig.  
Sentència número 19/2015  
Gandia, 8 de maig de 2015  
Vistes pel magistrat jutge del Jutjat de Violència contra la Dona número 1 de Gandia, Antonio Rafael Hernández Olivencia, les presents actuacions de juí ordinari número 008-2015 entre parts, d'una, com a demandant Eysla Isabel Franco López, representada pel procurador Joaquín Muñoz Femenia i assistida de la lletrada Raquel Gimeno Seguer, i d'una altra, com a demandada Ernesto Reyes Alarcón, en rebel·lia, sobre privació de la pàtria potestat, amb intervenció del ministeri fiscal.  
  
Antecedents de fet  
Primer. Per la representació abans indicada es va presentar una demanda contra l'expressat demandat, en la qual després d'exposar els fets i fonaments jurídics que estimava pertinents i que ací es donen per reproduïts, acabava sol·licitant que es dictara sentència sobre sol·licitud d'efectes de regulació de relacions paternofilials.  
Segon. Per torn de repartiment, va correspondre a este jutjat l'anterior demanda, que va ser admesa a tràmit i, citat el demandat i el ministeri fiscal, el demandat no va contestar i va ser declarat en rebel·lia.  
  
Tercer. Tenint per contestada la demanda, es va convocar les parts a juí, en què la part actora es va ratificar en les seues pretensions i el ministeri públic res no va oposar a les pretensions de la part actora, i va interessar l'adopció de les esmentades mesures. Practicada la prova proposada, les parts es van ratificar en les seues pretensions i van quedar les actuacions vistes per a sentència.  
Quart. Fets provats: Eysla Isabel Franco López i Ernesto Reyes Alarcón van mantindre una relació sentimental de la qual va nàixer i viu un fill, B., nascut el dia xxxx.  
Quint. En la tramitació d'este procediment s'han observat i complit les prescripcions legals.  
Fonaments de dret  
Primer. No s'observa cap impediment per a aprovar les pretensions de la part actora al no considerar-se perjudicials per al menor ni contraris a les normes, atés que el pare es troba en parador desconegut des de l'any 2009, sense que haja entrat en contacte amb el fill ni haja exercitat cap dels drets-deure en què la pàtria potestat consistix i comporta. En este òrgan es van tramitar les actuacions 36/2009 per a la regulació de les relacions paternofilials, assumpte en què també va ser declarat en rebel·lia i sense que haja atés cap de les obligacions imposades en la Sentència 12/2010, de data 22 d'abril de 2010 que li va posar terme. Es complixen, per tant, els requisits previstos en l'article 154 del Codi Civil i 170 del mateix cos legal, sense perjuí que acordar la seua recuperació quan es tornen a donar les circumstàncies legalment previstes.  
  
Segon. No s'aprecien motius que puguen determinar una especial condemna en costes processals.  
  
Dispositiva  
Estime en part la demanda formulada per la procuradora senyora Capellino Climent, en nom i representació d'Eysla Isabel Franco López, contra Ernesto Reyes Alarcón, en rebel·lia, i acorde les mesures en benefici del fill B., previstes en el fonament jurídic primer. Sense costes.  
Notifiqueu la present resolució a les parts, feu-los saber que la podran recórrer en apel·lació davant d'este jutjat, per a l'Audiència Provincial de València, dins del termini de 20 dies comptadors des de l'endemà de la notificació d'este edicte, d'acord amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre).  
Esta és la meua sentència, que pronuncie, mane i firme. En done fe.  
Publicació. L'anterior sentència ha sigut llegida i publicada pel jutge que l'ha dictat mentres celebrava audiència pública. En done fe.»  
I atés que el demandat, Gustavo Aquiles González, en parador desconegut, s'expedix este edicte a fi que li valga de notificació de forma deguda.  
  
Gandia, 14 de maig de 2015.- La secretària judicial: María del Carmen Pellicer Verdú.